# TOIMINTAKERTOMUS VUODELTA 2020

1. Yhdistyksen hallituksen toimihenkilöt vuonna 2020:

Puheenjohtaja Minna Toom, varapuheenjohtaja Päivi Erkkilä, sihteeri Maria Mäkinen, varainhoitaja Tarja Salminen. Muut jäsenet Mervi Viljamaa, Tiia Reho, Satu Raitanen ja Aulikki Juntunen.

Toiminnantarkastajina toimivat Satu Rannisto ja Miisa Visakorpi ja varatoiminnantarkastajana toimi Anniina Anttila

Hallitus järjestäytyi vuoden alussa ja kokoontui 9 kertaa.

1. Toiminta

Yhdistyksen vuotta ja järjestämiä koulutuksia väritti Covid-19 pandemian vaikutukset. Pandemian vuoksi vain alkuvuoden koulutukset kyettiin järjestämään perinteisesti. Suunnitellut koulutukset peruuntuivat kokonaan loppukeväältä 2020 mutta syksyn 2020 aikana iltapäiväseminaari ja yksi Coffee Break kyettiin järjestämään hybridi-mallin mukaisina ja edelleen loppusyksyn koulutukset pelkästään etäyhteydellä. Lisäksi vuosikokous ja vaalikokous jouduttiin toteuttamaan pelkästään etänä.

Yhdistyksen iltapäiväseminaari ”Laatua terveystarkastuksiin” oli menestyksekäs sekä hybriditoteutustavan että erinomaisen sisällön vuoksi, mistä saatiin hyvää palautetta ja seminaari oli myös yhdistykselle taloudellisesti kannattava . Tämä tukee toteutumistavan jatkamista tulevina vuosina.

|  |  |  |
| --- | --- | --- |
| pe 24.1.2020Coffee Break  | Kelan korvauskäytännöt | Ylilääkäri Riitta Luoto, Kela |
| pe 21.2.2020Coffee Break  | MS potilas työterveyshuollossa  | Ylilääkäri Hanna Kuusisto, TAYS neurologia |
| pe 27.3.2020Teams  | Vuosikokous  |  |
| 10.9.2020 Iltapäiväseminaari: hybridi  | Laatua terveystarkastuksiin  | useita luennoitsijoita |
| 25.9.2020Coffee Break-hybridi  | Kenelle mielenterveyskuntoutusta ja minkälaista? | Elina Haapaniemi. psykiatrian erikoislääkäri  |
| 30.10.2020Coffee Break-Teams | Työ ja rokotukset | Reetta Huttunen, infektiosairauksien erikoislääkäri |
| 27.11.2020 Coffee Break-Teams  | Työpaikkaselvityksen laatu Vaalikokous  | Pia Nynäs, Työterveyshuollon erikoislääkäri, Ayl, TTL  |

1. Sosiaalinen toiminta

Covid-19 pandemian vuoksi suunniteltu kevätretki Kintulammelle jouduttiin perumaan. 27.11.2020 suunniteltu pikkujoulutapahtuma toteutettiin lopulta myös etäyhteydellä.

1. Yhteistyö

Yhdistyksen jäsenistä STLY:n hallituksessa toimivat vuonna 2020 Anniina Anttila (varapuheenjohtaja) ja jäsenenä Anna-Leena Nokelainen.

Lääkäriliiton hallituksen jäsenenä vuonna 2020 toimi Satu Rannisto ja lääkäriliiton valtuuskunnassa valtuutettuna Anniina Anttila.

Minna Toom, Aulikki Juntunen, Saara Taponen, Mika Salonen ja Lotta Korpimäki olivat Suomen Lääkäriliiton työterveyslääkärit –alaosaston johtokunnan jäseniä.

Tiia Reho toimi Lääkäriliiton Tampereen professiovaliokunnan puheenjohtajana.

Eliisa Mäenpää toimi Lääkäriliiton terveyspoliittisessa valiokunnassa varapuheenjohtajana ja luottamuslääkäritoimikunnan puheenjohtajana sekä professiojaoksen jäsenenä. Lisäksi Eliisa on toiminut Työterveyshuollon käypä hoito-työryhmässä.

Tampereen lääkäriseuran hallituksen puheenjohtajana toimi Jukka Uitti.

Riitta Sauni on toiminut STM:n Lääkintäneuvoksena sekä Duodecim-seuran valtuuskunnassa ja siirtynyt Tampereen Lääketieteellisen tiedekunnan työterveyshuollon professoriksi.

Työterveyslääkäri-lehden päätoimittajana toimi Miisa Visakorpi että lokakuuhun 2020 saakka, jolloin päätoimittajan tehtävään siirtyi Saara Taponen.

1. Jäsenistö:

Vuoden 2020 aikana yhdistykseen on liittynyt 14 uutta jäsentä ja eronnut 9 jäsentä.

Jäsenistön määrä vuoden lopussa on 231 henkilöä.

1. Tiedotus

Vuoden 2020 aikana lähettiin jäsenille 6 jäsenkirjettä. Lisäksi jäseniä muistutettu toiminnasta ja sen muutoksista kotisivujen tiedotusten kautta sekä yhdistyksen salatuilla Facebook-sivuilla. Lisäksi yhdistyksen toimintaa on esitelty yhdistyksen kotisivuilla.